ডাইঅ্যান ক্যারল (, ; জন্ম: ক্যারল ডাইঅ্যান জনসন, ১৭ জুলাই ১৯৩৫) হলেন একজন মার্কিন অভিনেত্রী, সঙ্গীতশিল্পী ও মডেল। তিনি বড় স্টুডিওর শুরুর সময়ের কয়েকটি চলচ্চিত্র ও ব্রডওয়ে মঞ্চে কৃষ্ণাঙ্গ অভিনয়শিল্পীদের একজন হিসেবে অভিনয় করে পরিচিতি অর্জন করেন। সে সময়ে তার অভিনীত উল্লেখযোগ্য চলচ্চিত্রগুলো হল কারমেন জোন্স (১৯৫৪) ও পোর্গি অ্যান্ড বেস (১৯৫৯)। তার অভিনীত জুলিয়া টেলিভিশন ধারাবাহিক প্রথম মার্কিন ধারাবাহিকগুলোর একটি যেখান কোন কৃষ্ণাঙ্গ নারীকে প্রধানতম কোন চরিত্রে কাজ করতে দেখা যায়। পরবর্তীতে তিনি প্রাইমটাইম সোপ অপেরা ডাইনেস্টি-র চতুর্থ মৌসুম হতে পরবর্তী তিনটি মৌসুমে দমিনিক দেভেরো চরিত্রে অভিনয় করেন।  ক্যারল মঞ্চ ও পর্দায় অভিনয় করে একাধিক পুরস্কার ও মনোনয়ন লাভ করেন। তিনি ১৯৬২ সালে নো স্ট্রিংস মঞ্চনাটকে অভিনয় করে সঙ্গীতনাট্যে শ্রেষ্ঠ কেন্দ্রীয় অভিনেত্রী বিভাগে টনি পুরস্কার ও ১৯৬৮ সালে জুলিয়া টিভি ধারাবাহিকের জন্য শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি পাঁচটি এমি পুরস্কারের মনোনয়ন লাভ করেন এবং ১৯৭৪ সালে ক্লদিন চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারে মনোনীত হন।  স্তন ক্যান্সার থেকে বেঁচে গিয়ে তিনি স্তন ক্যান্সার বিষয়ক সমাজকর্মে লিপ্ত হন। ২০১৪ সালে আ রাইজিন ইন দ্য সান মঞ্চনাটকে মামা ভূমিকায় অভিনয় দিয়ে তার ব্রডওয়ে মঞ্চে ফিরার কথা থাকলেও পরবর্তীতে রিহার্সাল ও মঞ্চায়নের সময়সূচীর জন্য তিনি এই কাজটি করতে পারেন নি।  প্রারম্ভিক জীবন থাম্ব|বাম|180px|১৯৫৫ সালে ১৯ বছর বয়সে ডাইঅ্যান ক্যারল ডাইঅ্যান জনসন ১৯৩৫ সালের ১৭ই জুলাই নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা জন জনসন ছিলেন সাবওয়ের কনডাক্টর এবং মাতা মেবল (বিবাহপূর্ব ফোক) ছিলেন সেবিকা। ক্যারল যখন শিশু ছিলেন, তখন তারা সপরিবাসে হারলেম শহরে চলে যান এবং সেখানেই তিনি বেড়ে ওঠেন। তিনি মিউজিক অ্যান্ড আর্ট হাই স্কুলে পড়াশোনা করেন এবং সেখানে তিনি বিলি ডি উইলিয়ামসের সহপাঠি ছিলেন। তার শৈশবে সম্পর্কে তিনি একাধিক সাক্ষাৎকারে তিনি তার পিতামাতার সমর্থন ও নৃত্য, গান গাওয়া ও মডেলিং ক্লাসে ভর্তির কথা উল্লেখ করেন। ক্যারলের যখন ১৫ বছর বয়স তখন তিনি ইবনি পত্রিকার জন্য মডেলিং করেন। এই সময়ে তিনি ডাইঅ্যান ক্যারল নামে আর্থার গডফ্রিস ট্যালেন্ট স্কাউটস-সহ বিভিন্ন টেলিভিশন প্রতিযোগিতায় অংশ নিতে থাকেন। উচ্চ বিদ্যালয়ের পাঠ শেষ করে তিনি নিউ ইয়র্ক বিশ্ববিদ্যালয়ে সমাজবিজ্ঞান বিষয়ে ভর্তি হন। কিন্তু তিনি স্নাতক সম্পন্নের পূর্বেই বিনোদন জগতে কর্মজীবন গড়ার লক্ষ্যে বিশ্ববিদ্যালয় ত্যাগ করেন এবং তার পিতামাতাকে আশ্বাস দেন যদি তিনি দুই বছরের মধ্যে সফল না হন, তবে তিনি পুনরায় বিশ্ববিদ্যালয়ে ফিরে যাবেন।  তথ্যসূত্র  বহিঃসংযোগ           বিষয়শ্রেণী:১৯৩৫-এ জন্ম বিষয়শ্রেণী:২০১৯-এ মৃত্যু বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আফ্রিকান মার্কিন গায়িকা বিষয়শ্রেণী:নিউ ইয়র্কের অভিনেত্রী বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহ� বিষয়শ্রেণী:২০শ শতাব্দীর আফ্রিকান-মার্কিন গায়িকা বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:২০শ শতাব্দীর মার্কিন সঙ্গীতশিল্পী